અમદાવાદમાં 20મી મે 1996ના રોજ સરદાર પટેલ સ્ટેડિય ખાતે એક જાહેર સંમેલન કાર્યક્રમ યોજવામાં આવ્યો હતો. જેમાં શંકરસિંહ વાઘેલાના ટેકેદાર તરીકે ભાજપના જ વરિષ્ઠ નેતા આત્મારામ પટેલ મંચ પર હાજર રહ્યા હતા. ઉલ્લેખનીય છે કે ભાજપના બે જૂથો વચ્ચે આતંરિક વિવાદ પછી વાઘેલા સાથે ખજૂરાહો ગયેલા ધારાસભ્યો અને આત્મરામ પટેલ સામે નારાજગીના પગલે જાહેરમાં આત્મારામ પટેલનું ધોતિયું ખેંચી તેમને માર મારવામાં આવ્યો હતો. જે બાદ તેમણે પોલીસ ફરિયાદ નોંધાવી હતી. જેમાં વિશ્વહિંદુ પરિષદના નેતા ડૉ. પ્રવીણ તોગડિયા, બાબુ જમનાદાસ પટેલ, કૃષ્ણવદન બ્રહ્મભટ્ટ સમેત 39 જેટલા ભાજપના નાના-મોટા નેતાઓ વિરુદ્ધ ફરિયાદ દાખલ કરવામાં આવી હતી.